Nafarroako Parlamentuko Mahaiak, 2021eko apirilaren 26an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Perales Hurtado andreak aurkeztutako galdera, Antzingo Lokiz Eskola Publikoko jantokiaren kudeaketari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hezkuntza Batzordean izapidetzea.

Iruñean, 2021eko apirilaren 26an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko foru parlamentari Patricia Perales Hurtado andreak, Legebiltzarreko Erregelamenduan ezarritakoaren babesean, honako galdera hau aurkezten du, Hezkuntzako kontseilari Carlos Gimeno Gurpegui jaunak Hezkuntza Batzordean ahoz erantzun diezaion:

Antzingo Lokiz HLHIPko jantokiak berariazko kudeaketa du, tokiko produktuak erabiltzea eta jasangarritasuna bermatzen baititu. Gurasoen Elkarteak esan digunez, oraintsu atera diren baldintza-agiriek zailagoa egiten dute gaur egungo kudeaketarekin jarraitu ahal izatea. Hori dela-eta, honako hau jakin nahi dut:

Hezkuntza Departamentuak kontuan izan al du berariazko egoera hori eta berma al dezake baldintza-agiri berriekin ikastetxeak tokiko produktuak kontsumitzen jarraitu ahal izatea eta gaur egungo eredu jasangarria mantendu ahal izatea?

Iruñean, 2021eko apirilaren 19an

Foru parlamentaria: Patricia Perales Hurtado